**Készítsetek egy biciklibolt alkalmazást, ahol a felhasználók maguk rakhatnak össze kerékpárokat.**

* Tároljátok el a bicikli alkatrészeket, és azok árát egy listában
* Tároljátok el külön a bicikli festéseket, és azok árát egy listában
* Listázzátok ki a képernyőre az elérhető alkatrészeket *(print)*
* Kérjétek be a felhasználótól a kívánt alkatrészeket *(input)*
* Tároljátok el a kiválasztott alkatrészeket egy listában (lista *append*)
* Ha kész, akkor ezt jelezheti egy speciális szóval (pl. kész)
* [Opcionális] Ekkor listázzátok a festéseket *(print)*
* [Opcionális] Választhasson egy festést a listából *(input)*
* Kérjétek be a nevét, címét, telefonszámát *(input)*
* Ha ez kész, írjátok ki a képernyőre a megrendelés összesítését (ár, alkatrészek, festés, megrendelő adatai) *(print)*

*Bár nem szükséges, de a megoldás során ajánlott funkciókat is használni.*

**Készítsetek egy háromféle nehézségi szinttel rendelkező számkitalálós játékot**

* Listázzátok ki az elérhető nehézséget szinteket *(print)*
  + Kezdő: 0-100 közötti szám
  + Haladó: 0-1000 közötti szám
  + Mester: 100-100000 közötti szám
* Kérjétek be a felhasználótól a választott szintet *(input)*
* Generáljatok egy véletlen számot a választása alapján és tároljátok *(random.randint(min,max))*
* Kérjétek az első tippet *(input)*, írjátok ki válaszul, hogy a gondolt szám kisebb vagy nagyobb, vagy telitalálat *(print)*. Tároljátok el egy változóban a próbálkozásai számát, ha nem sikerült eltalálni. [Opcionális] Ha eltalálta, akkor tároljátok el a próbálkozások számát egy listában (lista *append*).
* Ismételjétek az előző lépést, amíg el nem találja a számot.
* Ha vége a játéknak, listázzátok újra a szinteket, és mehet újra a játék [opcionális] mutassátok az előző eredményeket *(print)*

Segítség: Ahhoz, hogy tudjátok használni a véletlenszám generálást, írjátok az alábbi kódrészletet a fájl elejére: *import random*

*Bár nem szükséges, de a megoldás során ajánlott funkciókat is használni.*

**Készítsetek egy iskolai napló alkalmazást, amely minden tárgyhoz tartalmazza egy adott diák jegyeit.**

* Tároljátok el a tantárgyakat és a kapott jegyeket egy listában
* [Opcionális] A jegyek mellé tároljátok el a tag-et, hogy mire kapta (pl. felelés, dolgozat)
* Indítást követően irassatok ki egy menüt a felhasználónak *(print)*

1. Jegyek megtekintése
2. Átlag megtekintése
3. Feltételes átlag számítása

* Ha a felhasználó az (a) pontot választja, kérjetek be egy tantárgy nevet, *(input)* és írjátok ki az összes jegyet, [opcionális] tag-ekkel együtt *(print)*
* Ha a felhasználó a (b) pontot választja, kérjetek be egy tantárgy nevet, *(input)* és írjátok ki a jegyek átlagát *(print)*
* Ha a felhasználó a (c) pontot választja, kérjetek be egy tantárgy nevet, *(input)* majd kérjetek be egy jegyet *(input)*, aminek segítségével írjátok ki az új átlagot *(print)*
* Minden választást követően, az eredmény kiírása után mutassátok a menüt újra

*Bár nem szükséges, de a megoldás során ajánlott funkciókat is használni.*